

ที่ มท ๐๘20.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10๓00

 พฤศจิกายน 2566

เรื่อง การดำเนินโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย

เรียน ผู้ว่าราชการจังหวัดทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0820.2/ว 7289 ลงวันที่ 30 กันยายน 2565

สิ่งที่ส่งมาด้วย Infographic การจัดทำถังขยะเปียกอย่างถูกวิธี จำนวน 1 ชุด

 ตามที่ กระทรวงมหาดไทยได้มีการขับเคลื่อนและเตรียมการทวนสอบโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย โดยแต่งตั้งคณะกรรมการอำนวยการขับเคลื่อนโครงการถังขยะเปียก ลดโลกร้อน กระทรวงมหาดไทย เพื่อกำหนดนโยบายและแนวทางเพื่อเตรียมการ
รับการทวนสอบจากผู้ประเมินภายนอกตามโครงการถังขยะเปียก ลดโลกร้อนขององค์กรปกครองส่วนท้องถิ่น
ประเทศไทย และได้กำหนดแนวทางดำเนินการขับเคลื่อนเพื่อเตรียมรับการทวนสอบภายใต้โครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย ในระดับจังหวัด อำเภอ และองค์กรปกครอง
ส่วนท้องถิ่น นั้น

กรมส่งเสริมการปกครองท้องถิ่นพิจารณาแล้ว เพื่อให้การจัดทำถังขยะเปียก ลดโลกร้อน
ขององค์กรปกครองส่วนท้องถิ่นมีความยั่งยืนและเกิดผลอย่างเป็นรูปธรรม จึงขอให้จังหวัดแจ้งองค์กรปกครองส่วนท้องถิ่นในพื้นที่พิจารณาดำเนินการ ดังนี้

1. ให้องค์กรปกครองส่วนท้องถิ่นรณรงค์การดำเนินโครงการถังขยะเปียก ลดโลกร้อน
และประชาสัมพันธ์แนวทางการจัดทำถังขยะเปียก ลดโลกร้อนอย่างถูกวิธีให้กับประชาชนอย่างต่อเนื่อง
โดยใช้กลไกอาสาสมัครท้องถิ่นรักษ์โลกและภาคีเครือข่าย เพื่อให้เกิดเป็นวิถีชีวิตของประชาชนในท้องถิ่น
และเกิดความยั่งยืนในการดำเนินโครงการฯ

2. ให้จังหวัดกำกับ ติดตามให้ทีมปฏิบัติการระดับอำเภอร่วมบูรณาการการดำเนินงาน
กับองค์กรปกครองส่วนท้องถิ่น โดยเฉพาะการใช้กลไกอาสาสมัครท้องถิ่นรักษ์โลกเร่งรัดการสุ่มตรวจครัวเรือน
ที่จัดทำถังขยะเปียก ลดโลกร้อน เพื่อรับการทวนสอบจากผู้ประเมินภายนอกต่อไป

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการ

 ขอแสดงความนับถือ

 (นายขจร ศรีชวโนทัย)

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานสิ่งแวดล้อม

โทร 0 2241 9000 ต่อ 2112

ไปรษณีย์อิเล็กทรอนิกส์ Saraban@dla.go.thผู้ประสานงาน : นายณวิช อุ่นวิจิตร โทร. 09 2261 6141